
Armas lugeja, 


meie paljude poolt armastatud ja hinnatud peatoimetaja 
Kärt on läinud taevakoju! Lähedaste ja me kõigi hinge on 
jäänud maise lahkumise kaotusvalu. Tuleb nõustuda, et 
siinpoolsuses näeme vaid Jumala valmistatava lõuendi 
tagakülge. Pahempoolel paistab palju lahtiseid otsi, sõlmi 
ja vastamata küsimusi, mis jäävad meile arusaamatuks. 
Kui aeg täis saab, tuleb meilgi minna. Keegi küsis: “Kas surm on vaenlane või 
sõber?” Ja vastas: “Sõltub sellest, kellega sa talle vastu lähed!” Kärt oli õppinud 
tundma TEDA, kellega koos on surmalegi julge vastu astuda! 

Kärt oli ajakirja “Kodutee” hingeks, südameks ja emaks viimased 18 aas- 
tat, tehes peatoimetaja tööd abikaasa Andrese, laste ja lastelaste ning ajaliku 
põhitöö kõrvalt! Tahan siinkohal veel kord ütelda südamliku tänu lähedastele, 
et Kärti meiega jagasite! Ta tegi kõike ustavuse, armastuse, täpsuse, profes- 
sionaalsuse ja äärmise kohusetundlikkusega kuni viimase lõpuni, toimetades 
haigevoodilgi olles tekste niikaua, kuni jõud lubas! Käesoleva ajakirjanumbri 
sisu on enamuses kõik veel Kärdi toimetatud. Kahju ainult, et ta oma viimast 
saavutust ajakirja värvitrüki näol ise enam näha ei saa! 

Olgu Jumala rahu Kärdiga ja saatku meidki, kes siinses maisuses “Koduteel” 


usinalt edasi astume! 


Ja ma kuulsin valju häält troonilt hüüdvat: , Vaata, Jumala telk on ini- 
meste juures ning tema asub nende juurde elama ning nemad saavad 
tema rahvaiks 

ning Jumal ise on nende juures nende Jumalaks. Tema pühib ära iga 
pisara nende silmist ning surma ei ole enam ega leinamist ega kisen- 
damist, ning valu ei ole enam, sest endine on möödunud.” Ja troonil 
istuja ütles: ,Vaata, ma teen kõik uueks!” Tema ütles: ,Kirjuta, sest need 
sõnad on ustavad ja tõelised!” (Ilmutuse 21:3-5) 


Rahutervitustega, 
TAAVI HOLLMAN 


Eesti Metodisti Kiriku ajakiri KODUTEEL 

Facebookis aadressil 
http://www.facebook.com/emk.koduteel 

HOIA SILM PEAL! 


EMK häälekandja Koduteel aastatellimus 
maksab ka 2016. aastal 10 eurot, 


sõbratellimus 15 eurot ja üksiknumber 3 eurot. 


IN MEMORIAM 


Kärt Jänes-Kapp 


9.01.1960 — 10.09.2015 


TOOMAS PAJUSOO, EMK Tallinna kogudus 


Lahkunud on meie armas õde 
Kristuses ja usukaaslane Kärt 
Jänes-Kapp, kes liitus EMK 
Tallinna kogudusega 1994. aasta 
esimesel jõulupühal koos 
abikaasa Andresega. Mul oli 
eesõigus neid laulatada ja üsna 
pea võisime koguduses tunda 
suurt rõõmu nende teenimise 
üle vastavalt neile kingitud 
talentidele. 


ärdi lahkumine igavikku on olnud 

valusaks kaotuseks mitte ainult 

Andresele, tema perele, poeg 

Jürgenile ja teistele lähedastele, 

vaid ka kogudusele ja tervele meto- 
disti kirikule. Nimetamata ei saa jätta Kärdi 
korvamatut panust professionaalse toimetaja ja 
teadusajakirjanikuna. Samas on lohutav teada, 
et Kärt on läinud pärast pikka ja kurnavat hai- 
gust siit valude maalt usust nägemisse. Ta läks 
pärima seda, mida silm ei ole näinud ega kõrv 
kuulnud ja mis inimsüdamesse ei ole tõusnud 
— mille Jumal on valmistanud neile, kes teda 
armastavad (1Kr 2:9). 

Heidame lühikese tagasivaate tema tegu- 
derohkele maisele rännakule. Kärt sündis 
Tallinnas 9. jaanuaril 1960. aastal. Isa Harri oli tuntud 
arstiteadlane, hügieenik ja arstiteaduse populariseerija. 
Ema Emma-Therese lahkus igavikku, kui Kärt oli kesk- 
kooli viimases klassis. Näib, et just isa ja ema geenide 
ning kasvatuse kaudu sirgus Kärdist tubli ja õpihimu- 
line inimene, kes lõpetas 1978. aastal Tallinna 37. 
Keskkooli kuldmedaliga ja seejärel 1983. aastal Tartu 
Ülikooli ajalooteaduskonna cum laude. 

Esimesed kuus aastat pärast ülikooli lõpetamist töö- 
tas Kärt nooremteadurina Eesti Teaduste Akadeemia 
Ajaloo Instituudis. Seejärel sai temast oma isa Harri 
Jänese töö jätkaja, kes oli ajakirja Horisont omaaegse 


kolleegiumi liige. Sama ajakirja toimetusse astus Kärt 
tööle sotsiaal- ja ühiskonnateaduste toimetajana 1989. 
aastal, aastast 2002 oli ta Horisondi peatoimetaja ning 
aastast 2013 tegevtoimetaja. 

Kärt oli väga töökas, alates aastast 2001 alustas ta 
ühtlasi tööd kirjastuses Koolibri. Kuigi ta oli algul ajaloo 
toimetaja, sai tema peamiseks tööülesandeks inimese- 
ja ühiskonnaõpetuse õppekirjanduse toimetamine Eesti 
koolidele. Toimetajana oli ta väga põhjalik. Kolleegide 
sõnul oli Kärt see inimene, keda kõik armastasid, sest 
ta oli ääretult hooliv ja tähelepanelik oma pereliikmete, 
kolleegide ja sõprade suhtes. Viimased kolm aastat 
tegeles Kärt raamatu “Maailma ajaloost“ esimese köite 

Fotod erakogust ja KT arhiivist 


IN MEMORIAM 


Kärt koos isa Harri ja lapselapsega aastal 2010. 


toimetamisega, mis peaks ilmuma lähiajal. Kärt oli 
Eesti Teadusajakirjanike Seltsi juhatuse liige, samuti 
Ajalooõpetajate Seltsi metoodiliste materjalide võist- 
luse žürii liige aastail 2006-2009. Aastal 2004 määras 
Loodusajakirjade kirjastus Loodusajakiri MTÜ Kärdile, 
kui ühele Eesti looduse ja teaduse parimale tutvustajale, 
aastapreemia “Seest suurem Eesti” ajakirjaniku auhin- 
na (intervjuu eest ajaloolase Jaak Valgega Horisondis 
1/2004). 

Kärt oli väga huvitatud enesetäiendamisest, seda 
tunnistavad tema õpingud. Aastal 2000 läbis ta Vana 
Testamendi kursuse Jeruusalemma ülikoolis ning 
alates aastast 2003 alustas õppimist Tallinna Ülikooli 
Demograafia Instituudi magistrantuuris. 

Eesti Metodisti Kirik hindas väga kõrgelt Kärdi 
andeid ja temast sai kiriku ajakirja Koduteel peatoi- 
metaja aastail 1997—2015, kuigi ta ise on ennast tagasi- 
hoidlikult tituleerinud vaid toimetajaks. Ajakirja kol- 
leegiumi liikmena võin öelda tema aadressil vaid 
kiidusõnu, nähes kuivõrd suure armastuse ja hoolega 
ta oma tööd tegi. Ajakirjal, mis ilmub nüüd neli korda 
aastas, oli tavapärane toimetaja veerg, milles Kärt kirju- 
tas aktuaalsetel kirikut puudutavatel teemadel. 

Ajakirja selle aasta teise numbri jaoks oli Kärt tead- 
likult asendanud toimetaja veeru Heli Vihti luuleridade- 
ga, mis oli otsekui peegeldus tema hinges toimuvast: 


KA MINA VÕIN END VAHEL KEHVALT TUNDA 
JA MITTE ENDAST MAKSIMUMI ANDA, 

KA MINA MÕNIKORD VÕIN VÄSIDA, 

KA MIND SAAB ELURASKUS RÄSIDA. 


KUID TEAN, ET OLGU MA ÜKSKÕIK KUI LÄBI, 
MUL TAEVAISALT IKKA LOOTA ABI, 

TA ANNAB MULLE JÕUDU IGA PÄEV, 

NII RASKUSTESKI VÄLJAPÄÄSU NÄEN. 


MA TEAN, ET MURETSEMA MA EI PEAKS, 
KÕIK TULEB MULLE TEGELIKULT HEAKS, 
SEST JUMAL ARMASTAB NII VÄGA MIND 
JA SAMA PALJU ARMASTAB KA SIND. 

KUI PALUD OMA ELLU TEMA TAHET, 

SIIS ÜSNA PEA VÕID MÄRGATAGI VAHET, 
SEST SINU PÄEVADES EI OLE TÜHJUST, 

VAID RÕÕMSAID HETKI, MITU TÄNUPÕHJUST. 


Kärt oli ikka elurõõmus ja positiivne, uskudes et Jumal 
kannab teda kõigist raskustest läbi. Kärdi rõõmsameelse 
eluhoiaku saladus peitus tema isiklikus usus Kristusesse, 
keda võib alati usaldada. Tema ustavus ja sihikindlus 
Jumala riigi töös viis selleni, et ta valiti Eesti Metodisti 
Kiriku kirikuvalitsuse liikmeks aastatel 2008-2015. 

Kärt elas kaasa kõigile kiriku ja kodukoguduse 
rõõmudele ja muredele, kajastades neid ajakirjas Kodu- 
teel. Ta toetas regulaarselt Hugo Lepnurme nimelise 
oreli ehitamist vabatahtlike annetustega kuni oreli 
valmimiseni 30. oktoobril 2011. Ta aitas organiseerida 
heategevusmüügi kohvikut, mille kaudu saime lisaraha 
oreli jaoks. Sel eesmärgil on ta valmistanud lugematul 
määral maitsvaid võileivatorte, mis on vaid üheks näi- 
teks tema paljudest armastusetegudest. 

Kärdi ärasaatmisel tema kodukirikust kõlasid otsekui 
järelehüüdeks ja tänutäheks Belgia orelimeistri Guido 
Schumacheri poolt ehitatud orelil kaks tema soovilaulu 
“Maa on nii kaunis“ ja “Mu süda ärka üles“ ning EELK 
Haljala Püha Mauritiuse koguduse õpetaja Margit Nirgi 
sõnumiga sobitunud Rudolf Tobiase “Eks teie tea“ pro- 
fessor Hugo Lepnurme tütre Virve Soode esituses. 

Kärt elas teadmises, et tema elu on Jumala käes ka 
kõige raskematel hetkedel. See teadmine kinkis talle 
hingerahu, sisemise rõõmu ja tänumeele. Ta lahkus 10. 
septembril kell 11.15 Tallinna Diakooniahaiglas Jumala 
rahus. Tema viimaseks sõnaks abikaasa Andresele oli 
vaikne “Aitäh!“ 

Nii võib lahkuda siit elust vaid inimene, kes on lepi- 
tatud Jumalaga ja kelle südames valitseb Tema rahu. 

EMK Tallinna koguduse nimel avaldame siirast kaas- 
tunnet abikaasa Andresele, poeg Jürgenile, kõigile 
pereliikmetele, sugulastele, kolleegidele ja ülikoolikaas- 
lastele. Kärdi lahkumine jätab tühja koha meie kiri- 
kusse ja kogudusse, aga helged ja soojad mälestused 
jäävad temast püsima. 


A tuld A 

Kärt koos abikaasa Andresega 18.12.2013. 
Aapo Puki pastellmaal on valminud 20. pulma aas- 
tapäevaks. 

Mõeldes Sulle... 
LEMME AULIS 


Leiname täna koguduseperega armsat õde. Kurbus 
Tema lahkumisest vaheldub heldimusega Ta armas- 
tusele, soojusele ja särale mõeldes... 

Ta armastav süda ja kaugeleulatuv käsi puudutas 
meid paljusid. Otsime Teda harjumuspäraselt meie 
seast veel pikka aega... 

Temale mõeldes meenus mulle mõned aastad tagasi 
nähtud film teismelisest neiust, kes kaotab vähihaige õe. 
Filmi lõpus esitab neiu paljude südamest kerkiva küsi- 
muse: “Mis mõte sellel kõigel on?” Noore neiu vastus 
liigutas mind sügavalt: “Mõte on selles, et mul oli õde 
ja ta oli võrratu!” Sedasama mõtet tahan oma südames 
kanda, mõeldes Sulle, armas Kärt! 


Mälestuseks.... 
MARJANA LUIST 


Hiljuti toimunud koolikokkutulekul tõdesime klassi- 
kaaslastega, et kui kooli lõpetamisest on möödunud 
20 aastat, siis me ei mäleta enam neid teadmisi, mida 
õpetajad jagasid, kuid me mäletame seda tunnet, mis 
ühe või teise õpetaja tunnis oli. Halbadeks õpetajateks 
ei peetud mitte neid, kes olid nõudlikud või ranged, 
vaid neid, kes suhtusid meisse halvasti ning alandasid 
õpilasi. Lõppkokkuvõttes ongi just see tunne määrav, 
mille põhjal õpetajale hinnang antakse. Nii ei ole mitte 


PA 


Pere keskel. 


ainult õpetajatega, vaid igaühega, kellega oma eluteel 
kohtume. 

Mõeldes Kärdile tulevad meelde üksnes positiivsed 
emotsioonid ja hea soe tunne. Olen julgustust saanud 
Kärdi positiivsest suhtumisest ja rõõmsameelsusest 
ning imetlenud tema arukust, töökust ja empaatia- 
võimet. Ma ei mäleta kõiki temaga peetud vestlusi 
ega kõiki kohtumisi, aga ma mäletan, et tundsin 
temaga koos ennast alati hästi. Ja see ongi määrav. 


Mälestuseks.... 
TARMO LILLEOJA 


Kärdi näol sai meie kirik õnnistatud intellektuaaliga, 
keda ei iseloomustanud üksnes suured teadmised 
ja uskumatu töövõime, vaid ka kristlik alandlikkus 
ja ohvrimeelsus. Minu koostöö Kärdiga oli eelkõige 
seotud kirjastusprojektidega. Üheskoos nägime vaeva 
Metodisti kiriku 100. aastapäevale pühendatud aja- 
lookogumiku ning kiriku leerikursuse väljaandmisega. 
Sellele lisandus koostöö ajakirja Koduteel toimetuses. 
Kõigi nende tegemiste juures saatis mind alati tunne, 
et suurema töö tegi ära Kärt, aga mingil põhjusel püü- 
dis ta jätta muljet, et just abiliste roll oli hea tulemuse 
saamisel määrav. Selline hoiak iseloomustab suuri 
juhte. 

Alati jäävad minuga ilusad mälestused Kärdi, 
Andrese ja minu ühisest reisist Rumeeniasse. Kärt oli 
hea teekaaslane. 

Kärdi mälestuseks... 
ANNELI KLAUSSON 


Väike inimene võtab suure sammu, 
kui ta jätab oma maise elu ja siirdub 
igavikku. 

Nüüd me ei ulatu enam teda jäl- 
gima. Nüüd vaid Sina oled temaga. 

Aga me teame, et Sinu armastus 
on palju tugevam kui meie oma. 

Me täname Sind, armas Jumal, 
kõige eest, mis oled andnud meile 
armsa Kärdi kaudu, kelle nüüd oled 
ära kutsunud. Anna talle Sinu rahu 
ja Sinu rõõm! Lase tema mälestusel 
olla valguseks, mis valgustab meie 
teed, kui läheme edasi. 

Isa, Sinu juurde tuleme oma lei- 
nas. Sina oled ainus, kes võib meid 
lohutada. Sinu juurde tuleme ka 
oma küsimustega. Sina oled ainus, 
kes võib anda vastuse. 

Mõtted Rootsi printsessi Victoria 
palveraamatust 


Vakatama võtab, et kirjutan siia 
ilma Kärdi terase pilguheiduta. Seda 
enam, etta ei armastanud salmike- 
si. Ometi kandis ikka hoolt, et igas 
ajakirjanumbris oleks maiuspala ka 
luulelembidele. 

Jõulupühadel 20 aasta eest seisid 
Andres ja Kärt esmakordselt kogu- 
duse ees, et selle perega liituda. 
Alati positiivne, naeratav ja särav... 

Minu kokkupuuted ja lähedus 
Kärdiga süvenesid, kui hakkasime 
ajakirja kolleegiumiga koos käima. 
Need olid õpetlikud, samas ka 
rõõmupakkuvad tunnid, kuigi tund- 
sin end sageli rumala ja tähtsusetu 
putukana. Andrus Norak lausus see- 
peale: “Ole Jumala putukas“... Kärt 
hindas minu osa selles töölõigus, 
leidis alati öelda midagi toetavat, 
julgustavat, ülestõstvat. 

Oh, kuidas me tunneme puu- 
dust armsast õest Kärdist! Teame 
küll kõiki lohutuse sõnu Piiblist ja 
Jeesuse kalleid tõotusi, aga praegu 
tohime olla kurvad. 

Kinnitagu meid Viktor E. Frankli 
mõte: “Minevikus ei ole miski kor- 
vamatult kaotatud, vaid mineta- 
matult alles“. 

Järelehüüe Kärdile 
OLAV JA URVE PÄRNAMETS 


On asju, mille vajalikkust mär- 
gatakse täiel määral alles siis, kui 
neid ühtäkki enam ei ole. Mõelgem 
õhule, veele, igapäevasele leivale. Ja 
on inimesi, kes on olnud palju aas- 
taid meie keskel, kellest on kiiranud 
isetute tegude vaikset valgust ja 
kellele usaldatud tööde-ülesannete 
peal on olnud kauni kordamineku 
õnnistus. Inimesi, kes on vapralt 
talunud raskeid katsumusi, säilita- 
des usu Jumala headusesse. 

Üht sellist inimest oli ka minul ja 
mu kaasal au tunda. Ta nimi on Kärt. 
Ta sai hiljuti kuningate Kuningalt 
kutse sinna, kus on võrratult parem. 

“Issand, pane lohutuspalsam 
Andrese südamele!” Lahkumine on 
ju ikkagi väga valus. 

Nüüd me mõistame pisut roh- 
kem, kuidas me teda vajasime. 


In memoriam 
URMAS RAHUVARM 


Tutvusin Kärdiga ajakirja Koduteel 
kaudu, mis alustas taasilmumist 
1990. aastal. Et mul loomuldasa on 
kanget pealehakkamist rohkem kui 
andeid ja võimeid, siis selgus peagi, 
et kiriku ajakiri vajaks profession- 
aalset toimetajat. Kui mind esitleti 
aulise tiitliga “peatoimetaja”, välja- 
maalastele: “chief editor”, pidin kössi 
tõmbudes lisama: “Just editor” või 
“The only editor yet”... Seda suurem 
heameel, kui sõber Rein kirjastus- 
toimkonnast teadis rääkida kellest- 
ki Kärt Jänes-Kapist, kes olevat 
selle ala spetsialist ja kellest saanud 
Tallinna koguduse liige. Rein rääkis 
seda üsna nukra kõlaga hääles, et 
kas nii kõval tegijal ikka jätkub 
aega ja tahtmist meie kobruleheke- 
sega tegeleda... 

Kartus oli asjatu. Juba esimesel 
kohtumisel nõustus Kärt rõõmuga 
kaasa aitama. Mõnda aega hiljem 
võttis kogu koorma omaõblukestele, 
kuid sitketele õlgadele. Minul ka 
hea meel, et ajakiri sai eestveda- 
jaks tõelise professionaali, kes igati 
auga vääris kõlavat tiitlit “Chief 


Editor”. Seda “head iket“ vedas 
ta viimaseni. Suuri imesid ei saa- 
nud muidugi sündida. Ei saa ju üks 
häälekandja olla palju parem kehan- 
dist, kelle häält ta kannab... Kärt 
osutus imeliseks inimeseks. Temast 
lausa kiirgas elurõõmu, sõbralikkust, 
heatahtlikkust ja positiivsust. Vahel 
ka maailmaparandaja kirge — ent 
see olital nagu sordiini all, et ah mis 
mina... Omavahelises vestluses aga 
selgus, ettemal oli arukust, maailma- 
nägemist ja taipu asjade olemuse 
mõistmiseks mõneski asjas rohkem 
kui neil, kes “kutsutud ja seatud“. 

Kärdiga oli meeldiv suhelda. Ala- 
ilma toimekas ja kiirustav, kuid mitte 
pealiskaudne ega ükskõikne. Tema 
silmade sära peegeldus vastu ini- 
mestelt seal, kuhu ta ilmus — koos- 
olekutel, põgusatel kohtumistel, 
kirikuürituste söögilauaosaduses. 

Nii siiraid, avatud hingega, samas 
erudeeritud inimesi ei kohta just 
ülearu sageli. 

Puhka nüüd, armas Kärt, olgu Sul 
rahu. Oled üks neist kallitest, kelle 
eest olla tänulik, et neid on meile 
antud ja meid neile. Nägemiseni 
ülestõusmise hommikul! 


Järelehüüe armast usuõde ja 
kaastöölist Kärt Jänes-Kappi 
mälestades 


KAUPO KANT, EMK Võru Elupuu 
koguduse pastor 


Olen väga tänulik meile armsa usu- 
õe, sõbra, pereema, kirikuvalitsuse 
kaastöölise ... ning innustaja Kärdi 
eest! Ta lahkus meie seast pärast 
tõsist võitlust. Valgustajana pidas 
Kärt kogu oma elu võitlust Püha 
Vaimu tarkuse sõnaga meid ümbrit- 
seva ükskõiksuse ja pimeduse vastu. 
Ta julges olla tema ise ja innusta- 
da meid kaasa mõtlema ning oma 
arvamust avaldama kalli ajakirja 
Koduteel kaudu. Tema töö on olnud 
väga hinnaline. Tundub, et meil on 
metodisti kirikuna ta püüdlustest 
veel palju õppida. Tehkem seda 
rõõmuga, tänades Kärdi elutöö ja 
armastuse eest Teda, kes on Valguse 
Isa! Olgu Jumala rahu tema leinava 
abikaasa ja kõigi lähedastega! 


Kärdile mõeldes 
TAIMI PÄRNA 


Kärdile mõeldes tuleb esimese asjana mõttesse 
tema Särav optimism. Isegi läbi telefoni oli see 
alati kosta. Mu abikaasa vahel kõrval olles 
küsis — see on Kärt, on ju! Tema rääkimisviis oli 
nii eriline, et oli tuntav juba kaugelt. 

Olen Kärti tundnud ligi kakskümmend aas- 
tat. Sattusime ajakirja Koduteel toimetusse 
peaaegu ühel ajal. Alguseaastatel ilmus aja- 
kiri üle kuu, seega saime iga paari kuu tagant 
mitu korda kokku. Oma kokkusaamistel jõud- 
sime rääkida nii ajakirjast, kui koguduse tege- 
mistest. Lisaks sellele arutada erinevate aja- 
loosündmuste ja igapäevaelu teemadel. Oluline 
osa oli ka lihtsalt jagada usuelu kohta, vahel 
jagada ka raskusi. Mõnikord kuulasime ära 
teineteise keerukad juhtumised või olukorrad 
— rääkisime lihtsalt ära ja korraga probleeme 
otsekui enam polnudki. Küllap Jumal võttis 
need enda kanda ja meie mõlemad saime edasi 
minna rõõmsana. 

See oli üks eriline teekond, mille nähtav 
osa vormistus ajakirjadeks, nähtamatu aga 
osaliselt elutarkuseks, osalt palveteks olukor- 
dade üle. 

Meenutades Kärti tahan eriliselt välja tuua 
tema humoorika poole, mis saatis iga meie 
vestlust. Naeru jagus tundideks. Enamik tore- 
daid lugusid ikka elust endast. 

Kasvõi Kärdi ja tema kassikese lood. Kärdi 
kass oli suur ja isepäine poolmetsik elukas. 
Ning see loomake tavatses nurrumise asemel 
uriseda, seda siis kui talle miskit ei meel- 
dinud. Ühel kokkusaamise kordadest käisin 
Kärdi Mustamäe kodus ning kass otsustas 
mind vaadelda, siis lubas isegi korra mul 
tema lähedal olla. Ja lõpuks, kui hakkasin ära 
minema ning sidudin kükakil olles kingapaelu, 
siis otsustas see üle kümnekilone elukas mulle 
sülle hüpata. Muidugi kukkusime koos. 

Kärdiga koos olles tekkisid lood, ta oskas 
neid ka suurepäraselt jutustada. Usun, et tema 
sattumine nii usu kui teaduse propageerijaks, 
oli suur võit meile, lugejatele. Tema tagasi- 
hoidlik julgustus pani nii mõnegi inimese 
kirjutama. 

Kärdi puhul meenub mulle ka eriliselt tema 
töökus ja oskus inimestega suhelda. Kärdi kõr- 
val olles ja nähes tema tegemisi, sa lihtsalt taht- 
sid anda oma osa lisaks. Sest tema ise panustas 
nii palju, ega teinud midagi ,ülejala“. 

Tänud Sulle Kärt, sa erakordne sõber ja kal- 
lis inimene! Sa jõudsid palju, eriti armastuses 
Jumala ja inimeste vastu. 

Uue hooaja 
alguses 


Armsad lugejad, 


oleme kiirelt jõudnud sügisesse, uue sügistalvise 
tööhooaja algusesse. Need meie seast, kel õnnestus keva- 
del seemneid või taimeistikuid mulda kasvama panna, 
võivad nüüd saaki koristada. Jumal on loodusesse imelise 
salapärase kasvujõu andnud nii, et maa kannab vilja 
iseenesest (Mk 4:28). Sügis on aeg, mis toob nähtavale 
selle, mida külvanud oleme. 

Siinkohal tahaks peatuda ning iseendalt küsida: on 
mul vaimulikus elus täna midagi lõigata? mida olen kül- 
vanud oma senise eluga? mis kasvab minu südame põl- 
lul? mida külvan täna? mida plaanin poole aasta pärast 
oma elus ja oma perekonnas lõigata? Lõigata võin ju 
üksnes seda, mida esmalt külvanud olen. Õnnistatud kas- 
vuprotsess toob ikka esile rohkemat ja suuremat. Jumal 
teeb rohkeks meie külvi ja kasvatab meie õiguse vilja 
(2Kr 9:10). Kui külvan laiskust ja negatiivsust, siis ei ole 
ime, kui seda ka suuremas koguses mõne aja pärast oma 
elus lõigata saan. 

Jeesus ütles, et põld on maailm, hea seeme Kuningriigi 
pojad (Mt 13:38). See on võimas, millise potentsiaali 
Jumal oma lastesse siin maailmas on pannud. Iga jumalik 
mõte, iga sõna ja iga tegu kasvatab head vilja Jumalale ja 
maailmale. Olgem siis ka uuel tööhooajal innukalt puis- 
tamas jumalikke seemeid igal pool. “Külva oma seemet 
hommikul ja ära lase oma käsi puhata õhtul, sest sa ei 
tea, mis õnnestub, kas see või teine, või tulevad mõlemad 
ühtviisi head!” (Kg 11:6) 


Õnnistatud uut tööhooaega! 
TAAVI HOLLMAN 


Palvehetk aastakonverentsil. 

Fotod: Üllas Tankler 


EMK aasta- 
konverents 2015 


TAAVI HOLLMAN 


Juunikuine aastakonverents toimus Pärnu Agape kirikus 
12.—14. juunil teemal “Sinu tahtmine sündigu” (Mt 6:10). 

2015. aasta Aastakonverentsil keskendusime peale aruan- 
nete kinnitamise ka koguduste töödele-tegemistele. Kõigi 
koguduste pastoritel oli võimalus mõne minuti vältel rääki- 
da sellest, mis möödaläinud aastal kõige olulisem oli. 
Suunavateks küsimusteks olid: Möödunud aasta tipphetk? 
Suurim takistus evangeeliumi kuulutamisel? Koguduse 
vajadused? Mida uut proovisite algatada või algatasite? 
Kuidas on koguduse suhted kogukonnaga, millised on kok- 
kupuutekohad? Kuidas on läinud palvepartnerkoguduste 
koostöö? Miks tulevad uued inimesed kogudusse? Mida uut 
plaanite eeloleva aasta jooksul teha? Millised unistused on 
kogudusel? 

Teiseks olulisemaks punktiks oli superintendendi üles- 
kutse vaimulikele palvepartnerite leidmiseks. Konverentsil 
toimus sellekohane arutelu väikegruppides. 

2015. aasta Aastakonverents läheb ajalukku sellega, et 
kinnitati uus kohalik pastor Rando Metsamaa ja pühapäeva- 
sel jumalateenistusel ordineeriti 3 uut vanemat: Joel Aulis, 
Stanislav Ossipov ja Erkki Sepp. (E 


CD 


b 


Ah 


Pärnu pastor Tõnu Kuusemaa. 


Arutelu gruppides. 


Läti Aastakonverents 
TAAVI HOLLMAN 


Reedest pühapäevani, 21.—-23. augustini 2015 peeti 
iga-aastast Läti Piirkondlikku Aastakonverentsi 
Liepaja lähistel. 

Aastakonverentsi jumalateenistused toimusid 
Mätrasi Ühinenud Metodisti Kirikus ja konverentsi 
töösessioonid toimusid Kapsede Kultuurimajas. 
Lau-päeva õhtul peeti Läti Metodisti Kiriku laagri 
Camp Wesley 10. aastapäeva. Camp Wesley asub 
umbes 15 kilomeetrit Liepajast põhja poole. Eestist 
osalesid Läti Aastakonverentsil Üllas Tankler ja 
Taavi Hollman. H 


2015. a Aastakonverentsil osalejad. 


Fotod: Üllas Tankler 


Euroopa ilmikute konverents 


TRIIN TARENDI 


14. korda Euroopa ilmikute konve- 
rentsiks: 2015. aasta ilmikute kon- 
verents toimus 11.—17. juulil Make- 
doonias kauni Ohridi järve ääres 
paiknevas Struga linnas. Esindatud 
olid 12 riiki: Eesti, Saksamaa, Make- 
doonia, Serbia, Ukraina, Šveits, 
Ungari, Tšehhi, Läti, Leedu, Norra, 
Rootsi. Eestist olivõimaliküritusest 
osa Saada ilmikutena Marjana 
Luistil ja Triin Tarendil ning ühe 
peakõnelejana Üllas Tankleril. 
Osalejad said kosutust nii vaimu- 
le, hingele kui ka ihule. Nädala 
jooksul oli võimalik nautida Jumala 
Sõna, osadust õdede-vendadega 
üle Euroopa, imeilusat Ohridi järve 
piirkonda ja sooja päikest. Enne- 
lõunasel ajal arutleti Jumala Sõna 
valguses konverentsi teema üle, mil- 
leks oli “Vägi, et olla vaba”. Pea- 
kõnelejateks olid Saksamaa täiskas- 
vanute hariduse juht Wilfried Röcker, 


V. 


Makedoonia ja Albaania super- 
intendent Wilfried Nausner 
ja Üllas Tankler. Ühiselt otsiti 
vastuseid küsimustele, mis on 
vabadus ja kuidas see meie elu 
muudab. Kõlama jäi mõte, et 
oluline ei ole ainult see, mil- 
lest vabaks saada, vaid ka see, 
milleks meid vabastatakse. Selle üle 
sai arutleda nii piiblitundides kui ka 
vestlusgruppides. 

Loomulikult oli võimalik tutvuda 
ka Ohridi piirkonna kaunimate pai- 
kade ja nende ajalooga. Näiteks 
saime teada, et seal on 365 kirikut 
ehk siis soovijal on võimalik aasta 
jooksul külastada iga päev erinevat 
pühakoda. Ühel konverentsi päeval 
olime oodatud külla Albaanias Pog- 
radecis asuvasse metodisti kirikus- 
se. Konverentsil osalejaid võeti vastu 
sooja külalislahkusega ja tutvustati 
teenimistööd oma koguduses ja lin- 
nas. Pogradeci kogudusel on kiri- 
kuhoone rannapromenaadil, kuid 
kuuldavasti vajavad nad juba peat- 
selt uusi ja veel suuremaid 
ruume. Rõõmuga näidati meile 
puuetega inimeste - päeva- 
° keskust linnas ja töökoda, 
| kus koguduse naised valmist- 
° avad riidest kotte, mida siis 
| kogudusele tulu toomiseks 
müüakse. Päeva lõpuks tut- 
vustati külalistele kohalikke 
rahvatantse, mida tuli meil 
loomulikult ka endal prakti- 
seerida. 


nd r m 


Grupipilt, tehtud ühe kiriku juures 365-st. 


Üheks konverentsi põnevai- 
maks ajaks kujunesid osalevate 
maade tutvustused. Nimelt tutvus- 
tasid osalejad õhtuti oma riiki 
ja sealse metodistikiriku teenimis- 
tööd. Tuleb tõdeda, et Euroopa on 
kaunis ja põnev ning meie meto- 
distikirikud on tegusad Jumala 
Sõna kuulutamises ja teenimis- 
töös. Heade näidetena võib tuua 
noortele emadele mõeldud ”Lootuse 
keskuse” Lätis, mustlaste misjoni või 
ka John Wesley nimelise skautide 
rühma Ungaris, samuti Norra ja 
Saksamaa teenimistöö pagulastega. 
Need on vaid mõned näited, mida 
osalejad jagasid. 

Kõik osavõtjad tõdesid konve- 
rentsi lõpuks, et see aeg oli tõeliselt 
inspireeriv ja liitev. Igaüks sai roh- 
kesti julgustust, et minna koju ja 
teenida veel suurema innuga. Lisaks 
on meil nüüd sõbrad veel üheteist- 
kümnes riigis, kes kannavad meid 
ja meie teenimist oma südames. 

Järgmine Euroopa ilmikute kon- 
verents toimub kahe aasta pärast. 
Julgustame kogudustes aktiivseid 
ilmikuid seda võimalust tulevikus 
kasutama, sest sel aastal osalenutele 
oli see aeg suureks innustuseks. 

Foto: Taavi Hollman 


Foto: Taavi Molaga 


Aastapäev Aseris 
TAAVI HOLLMANN 


Mopoaue õpy3e3! 


aupäeval, 11. juulil 2015 algusega kell 12 peeti EMK Aseri 
koguduse 20. aastapäeva jumalateenistus. 
Külalisi oli tulnud mitmest eri paigast: Narva, Sillamäe, Keila, Kohtla- 
Järve kogudustest ja Jõhvi koguduse Helsingi tööpunktist. Laulu ja tervitusi 


oli palju, jutlusega teenis superintendent Taavi Hollman. 


Jumalateenistusel osalejad: - 


Aastapäev Reekülas 
TAAVI HOLLMAN 


ühapäeval, 16. augustil koguneti 

EMK Reeküla koguduse asutamise 
105. aastapäevale pühendatud 
jumalateenistusele Reeküla kiriku 
aias. 

Külalisi oli tunud Rakverest, 
Sakussaarest, Haapsalust, Tallinnast 

flpuanauaem Bac 

Ha mopecmeo 
NOCSAUJEHHOE HauleMy 
20-mu semu. 


2Kdem Bac 11 urona 6 12.00 


9MLJ OBLJHUHA A3EPH 


ja Saaremaa eri paigust. Kuressaare 
kogudus oli oma tavapärase juma- 
lateenistuse ära jätnud, et Reeküla 
aastapäeval osaleda. Tervituste ja 
vaimulike sõnumitega astusid üles 
Hans Lahi, Rauno Ojassoo, Rando 
Metsamaa, Taavi Hollman, muusika 
ja sõnumiga teenis Andres Jäätma. 
Reeküla koguduse ajaloo lühiüle- 


Tipocum Bac cooõujumib 0 
Bawem npucymcmeuu öo 5 
WFÖNRA No men.: 58 035 736 
unu dmitri-semjonovOmail.ru 


Kutse juubeliteenistusele. 


Aseri koguduse sõpruskogudus Morristown 
UMC (Tennessee) USA-st oli saatnud oma 
videotervituse. 

Pärast pea kolmetunnist teenistust olid 
koguduse õed katnud piduliku toidulaua 
kõikidele külalistele. 


vaate andis Toomas Häng. Pärast 
jumalateenistuse lõppu olid kogu- 
duse õed valmistanud pidulaua 
kirikusaalis, kuhu kõik aastapäe- 
valised laudade äärde sööma kut- 
suti. Osadussöömaaja mõtisklus- 
muusikat mängis ja laulis taas 
Andres Jäätma. Kahjuks ei saanud 
aastapäeval osaleda koguduse pas- 
tor Heino Seppel, kes samal ajal 
Tallinnas haiglas pidi olema. 


MEILT JA MUJALT 


Mis on pardiralli? 
JOEL AULIS 


Kadriorus palvetamas 
JOEL AULIS, TOOMAS PAJUSOO 


esti Vähihaigete Laste Vanemate Liit korraldas teist aastat 
Kadriorus sellenimelise heategevusürituse (lähem info www. 
pardiralli.ee). 

Ürituse eesmärgiks oli koguda raha vähihaigete laste ja nende 
perede toetuseks. Mais Kadriorus palveringkäigul sai üks meie pal- 
vetajatest südamesse mõtte, et võiksime kogudusena seda head ette- 
võtmist toetada. Nii saigi tehtud laiendatud juhatusega otsus, et meie 
kogudus ostab 50 euroga 10 parti. Meie koguduse 10 parti lasti püha- 
päeval kell 12:00 koos teiste partidega Kadrioru kanalitesse ujuma. 


M viimasel pühapäeval käi- 
sime peale hommikust jumala- 
teenistust Kadriorus jalutamas ja pal- 
vetamas siinse piirkonna ning inimeste 
pärast. Need, kes käisid, tulid tagasi 
väga innustatutena ja kõik me olime 
ühel meelel, et taolist ettevõtmist tuleks 
korrata. Augustis käisime uuesti väljas. 

Pühapäeval, 23. augustil toimus 
järjekordne palveringkäik Kadrioru 
piirkonda. Rõhutame veelkord, et tegu ei 
ole avaliku demonstratsiooni ega evan- 
geliseerimisega. Läheme välja selleks, 
et palvetada ja õnnistada. See on kõigile 
jõukohane. 

Praktiliselt oli seekord asi korraldatud 
pisut teisiti kui eelmisel korral. Nimelt 
toimus instrueerimine kirikusaalis juma- 
lateenistuse lõpuosas. Välja mindi paari- 
kolme kaupa viide erinevasse piirkonda. 
Väljas oldi orienteeruvalt tund. Peale 
seda koguneti taas kirikus, esimese kor- 
ruse suures auditooriumis, et teha kok- 
kuvõtteid ning kuulata tagasisidet. Seal 
oli kaetud ka tee- ja kohvilaud. 


Foto: www.pardiralli.ee 


Tahad aidata? 


Igaüks andku nõnda, kuidas süda kutsub, mitte kurva 
meelega ega sunniviisil, sest Jumal armastab rõõmsat 
andjat. (2Kr 9:7) 


2015. aasta PÖFF 


2015. aastal esindab PÖFFi oikumeenilises 
žüriis Eesti Metodisti Kirikut Meeli Tankler. 

1. EMK Sillamäe koguduse TRANSPORDIVAHEND, mil- 


lega tuuakse inimesi jumalateenistustele ja tehakse mis- 
jonitööd lähikonnas, läks mõni aeg tagasi katki. Remondi 
arve ulatus üle 600 euro. Tekkinud olukord halvas koguduse 
tavapärast elu, kuna paljud inimesed sõltuvad transpordiva- 
hendist. 


Praeguseks on buss taas töökorras ning arved tasutud. Suur 
tänu kõigile, kes toetasid kogudust nende transpordimures. 
Ent Sillamäe vendadel ja õdedel on veel vajadusi uue pro- 
jektori osas, millega laulutekste seinale näidata. Toetuse 
võib saata: saaja: Eesti Metodisti Kiriku Sillamäe Jumala 
Õnnistuse Kogudus, arveldusarve EE511010220020369012, 
selgitus: projektor. 


2. EMK Pärnu kogudus tähistab 94. sünnipäeva. Nende 
suurim igatsus algavaks aastaks on saada valmis LASTE- 
TUBA. Suurimaks takistuseks on hetkel 800 eurot maksev 
lükanduks. Kui tunned, et tahaksid kogudusele midagi sün- 
nipäevaks kinkida, tee väike või suur annetus Pärnu kogu- 
duse kontole ja pane selgitusse: lastetuba. 

Juubilar Tallinnas 
TOOMAS PAJUSOO 


Pastor Toomas Pajusoo külastas abikaasa 
Heidiga ja õe Johanna Niiduga 22. augustil 
Tallinna koguduse 100-aastast juubilari Nelli 
Vipsi ja jagas talle armulauda. 

Nelli Vips on Tallinna kogudu- 
se liige alates 4. septembrist 1960 ja tema 
sünniaeg on 22. august 1915. Nellit teame 
kui ustavat ja väsimatut palvetajat. 


Ririkuvalitsus õnnitleb! 


19. september: Tõnu Kuusemaa - 60 
14. november: Jana Laaneser - 50 

Fotod: Uno Looris 


Tallinna segakoori sõit 
laulupeole ja ringreis Lõuna- 
Eestis: Tartu-Võru-Viitka 


INNA VÄLJA, HELI VIHT 

Tallinna koguduse segakoor ja Credo- 
Allika kammerkoor võtsid ette reisi 
Lõuna-Eestisse. Käisime Tartus vaimulikul 
laulupeol, segakoor külastas ka Võru ja 
Viitka kogudusi. Kui muidu on olnud suvi 
jahedapoolne, siis Tartu vaimuliku laulupeo 


nädalavahetusel õnnistas Jumal tõeliselt 
sooja suveilmaga. 


Hetki segakoori nädalavahetusest 
Tartus 


 OTALLINNAMETODISTT KJ 
T KogunusestGAKOOR A 


Kohe-kohe hakkab rongkäik liikuma. Meie peadirigenti 
Eivin Toodot ei olnud aga meiega marssimas, kuna 
ta mängis laulupeo orkestri koosseisus, mis andis ka 
enne laulupidu muljetavaldava kontserdi kaunis, äsja 
renoveeritud Pauluse kirikus. 


Foto: Meelis Viht 


Rõõmus marssimine. 


Dd 5 | 4 si 


18, 


Rongkäigus marssides jäi silma, kuidas mõned sam- 
mud ühest orkestrist eemal istus puu all väike tüdruk 
ja mängis oma pisikest vilepilli. Sellist, mis vist kahte 
nooti ainult mängibki. Loodan, et ta sai sellest palju 
rõõmu ja tulevikus saab ka suures orkestris mõnda pilli 
mängida. 


Piibe Piirma: Taevaisa saatis meile Tartusse kaasa selle 
suve kauneimad ilmad, laululavatäie hakkajaid lauljaid, 
rõõmsaid ja vastuvõtlikke kuulajaid, kõige toimuva hin- 
gelisi ja materiaalseid toetajaid... Kas see kõik ei ole 
mitte parim tõestus, et meie ettevõtmine oli taevastele 
meelepärane? Kuid mis peaasi — kõlas väga kaunis 
vaimulik muusika eesti professionaalseimate dirigentide 
käe all. Ei saa salata, Margo Kõlari, Piret Rips-Laulu ja 
paljude teiste tuntud heliloojate uuemad või muidu väga 

tuntud ja kaunid teosed panid Tartu laulukaare aluse 
võimsalt helisema, Jumala õnnistust ja kohalolu oli 
tunda igas hetkes. 


Piibe Piirma: Kirsiks tordil oli see, kui külastasime 
oma koguduse kooriga laulupeole järgneval päeval 
Võru ja Viitka kogudusi. 


Kui Võru koguduse pastori Kaupo Kandi sõnul oli 
Tallinna koguduse segakoori külastus nende jaoks 
suursündmuseks, siis meie koori jaoks oli see tõeliseks 
suursündmuseks. Enamikule meie seast oli see ka esi- 
mene kord viibida Võru koguduse kiriku ilusas, avaras 
ja uhiuues majas ning Viitka kaunilt renoveeritud kogu- 
dusemajas. Sõnaga teenis nii Võrus kui Viitkal emeriit- 
pastor Olav Pärnamets. 


eee 

Foto: Meelis Viht 


Foto: Agnes Palo 


Fotod: Uno Looris 


Viitkal 


Viitka koguduse inimesed alustasid jumalateenistust 
ülistuslauludega. 


Jumalateenistus toimus kogudusemaja õuel, ilm oli 
särav ja päikseline. 


e Ö 7 
ets A 


koori lastega Kadri Hundi 


Lõpuks laulsime koos 
“Üksteist peab hoidma”. 


SAJSSGSSSIS 
SSIL 


SA 


Nii nagu Võrus, nii ka Viitkal kostitati Tallinna külalisi 
kosutavate ja imemaitsvate roogadega. Koos tehti hil- 
jem kogudusemaja ees pilt kõigist, kes kohal — alates 
lastest, keda õnnestus selleks hetkeks paigale meelitada, 
ja lõpetades köögitoimkonnaga, kes vaatab läbi akna. 


KODUTEEL 3/2015 


Piibe Piirma: Kui peaksin välja noppima kogu selle 
põneva Lõuna-Eesti retke eredaima hetke, siis on sell- 
eks kahtlemata Viitka koguduse õue peale kogunenud 
ülisüdamlikud memmed, särav päike, kõlavad laulud, 
pannkoogid ja imemaitsev metsmaasikamoos! 


Kristina-Marie Luite tutvustas külalistele omavalmistatud 
toite isekasvatatud ürtide ja maitsetaimedega. 


* M 


. 2 sa f: A A 
Osa külalisi käis vaatamas Kristina-Marie Luite lopsakat 
koduaeda ja selle imelisi saadusi. 

Ja viimaks ühisfoto Eesti-Vene piiri ääres (lähedal oli 
Eston Kohveri vangistamise koht), kus palvetati nii oma 
kui naaberrahva eest. 


Tänu Jumalale selle nädalavahetuse eest! See oli sünd- 
mus, mis muudab suve meile kõigile eriliselt meeldejää- 
vaks. Tänu muusika eest, mis ülistab Jumalat, rõõmu, 
osaduse ja julgustuse eest! C] 


RÖÕMURALLI 


peeti tänavu Pärnus 
EGLE HOLLMAN 


6. juunil kogunesid 60 last ja lastetöötegijat üle Eesti Pärnu 
Agape kogudusse, et õppida paremini Jumalat tundma ja 
koos osaduses kasvada. 

Ehitasime nimedest müüri, õppisime piiblitundides ja 
avastasime tegevusruumides. Päev jätkus Pärnu loodusmaja 
külastusega ning lõppes suure evangeelse teenistusega, kuhu 
olid kutsutud ka naaberkoguduste lapsed. RÕÕMURALLI 
oli täis Jumala ligiolu, mänge, näidendeid, katseid, 
meisterdamist, avastamisrõõmu ning erinevaid teadmisi. 
Muusikaga teenisid Matri Joosua ja Karl Saamuel Hollman. 
Aitäh Agape koguduse vabatahtlikele ja kõigile, kes päeva 


õnnestumisse panustasid. 


Röõmupäevad Võrus 
THEA KANT 


Lapsed olid koolivaheajal, aga 221.-23. juulil 
korraldasime Võrus koos Worldrace'i meeskonnaga 
rõõmupäevad lastele. 


EMK Lastemisjon Ruusmäel 
EGLE HOLLMAN 


12.-14. augustil olid kolm misjonimeelset täiskasvanut 
- Külli Kuusemaa, Anu Hobustkoppel, Egle Hollman 
- ja neli last valmis ohverdama oma suvevaheajast 
ja puhkustest 3-4 päeva, et teenida looduse süles 
tukkuvat Ruusmäe asulat ning korraldada seal kolm 
kahetunnist lasteprogrammi. 

Aeg möödus programme õppides ja Jumala armastust 
kohalikule kogudusele läbi sõnade ja tegude jagades. 
Programmidest võttis osa 1000 elanikuga Ruusmäelt 
lisaks meeskonnale 10 kohalikku last. Kuna tööd tehti 
hooga, jäi aega ka ujumiseks ning Ööbikuoru, Suure 
Munamäe ja Aluksne lossi külastuseks. Üheskoos 
uudistati ka rauaaegset elamutekompleksi ning jälgiti 
tähesadu. Tõdeti, et Jumal on suur ja imeline. 

Järgnevalt vastasid kõik lapsed ja suurtest Anu, kes 
oli esmakordselt lastemisjonil, kahele küsimusele: 

1) Mis Sulle lastemisjonil kõige enam meeldis? 
2) Mida Sa lastemisjonil olles õppisid? 


Viktorya Harlamova: 

1) Mulle meeldib kõik see positiivsus, mis tuli lastelt. 
Oli näha, et see, mida tulime tegema Ruusmäele, meil 
ka õnnestus. Me saime lapsi rõõmustada, neile Jumalast 
rääkida ja õpetada, kui hea on Jumal ning me sobisime 
hästi kokku ka oma tiimiga. Kõik oli suurepärane. 

2) Ma õppisin Jumalat VEEL rohkem tundma ja sain olla 
Tema ligiolus koos kristlastega, kes Teda armastavad. 
Ma kogesin jälle midagi uut ning arenesin oma usus. 


eeeseeseses 


Osales 23 last, teemaks oli Joosua. Lisaks on meil 
läbi suve olnud noortekad, üle nädala pikniku vormis, 
kus on olnud osalised ka lapsed ning siis muidugi 
Suvekonverents. Pühapäevakool alustab Võrus taas 06. 
septembril. 


eeeoeeeseeee...0 0 8 8 0 8 8 8 eseeaeeeeees 


Fotod: Egle Hollman 


kol 


Egert, Karl Saamuel, Viktorya ja Matri Joosua. 


Egert Kivi: 

1) Sain rännata, tunda rõõmu, näha lapsi rõõmustamas 
ja õppimas Jeesusest. 

2) Õppisin, et igaüks saab õppida Jeesust tundma ainult 
siis, kui ta ise seda tahab. 


Matri Joosua Hollman: 

1) Piirkonnas oli probleeme alkoholismiga. Saime lastele, 
kelle jaoks pole vanematel aega, pakkuda Jeesuse 
armastust ning rääkisime neile, kuidas Jeesusega 
sõbraks saada ja igavene elu omandada. Palvetasime ka 
täiskasvanute eest. 

2) Ürituste ettevalmistamine, läbiviimine ja analüüs 
näitas, mida saab teha tulevikus paremini ja kuidas 
veelgi efektiivsem olla. Väga ülesehitavad olid ühised 
piiblitunnid ning ringkäigud meeskonnana. 

Karl Saamuel Hollman: 2) Õppisin paremini tegema 
1) Mullemeeldisheameeskonnatöö = lastetööd ja sain aru, et väikesed 
ja see, et kõik õnnestus nii, nagu kohad vajavad lastemisjoneid 
oli plaanitud. kõige enam. Peaksime käima neis 
kohtades sagedamini, julgustama 
ja andma jõudu Kohalikele 
jätkata seda olulist tööd, mida 
nad teevad, kui külvavad laste 
eludesse igavese elu seemneid. 


Anu Hobustkoppel: Minu jaoks 
oli misjonil osalemine huvitav 
seetõttu, et olin kahes rollis 
korraga. Kuna olen ise alles kaks 
aastat kirikus käinud ja tunnen 
Piiblit väga vähe, siis olin korraga 
nii laps kui ka õpetaja. Iga laul, 
iga lugu kõnetas mind samamoodi 


kui neid väikesi lapsi. M 
Lastel aager lastelt salme ning kõik, kes oskasid peast vastata, said midagi magusat. 
sh ki di l Jumal varustas meie laagrit ka toiduga, Soomest tuli nii raha- kui 
vaheRin ustatute e toiduabi. Vesi oli soe ja ilmad ilusad, saime ka vihma, kuid see lapsi ei 
KRISTINA LEPIK ad utaäld, 


17.-19. juulil korraldasid Tapa 
metodisti ja Elava Usu kogudused, 
samuti Lehtse kogudus ühise 
lastelaagri Tapa vähekindlustatud 
perede lastele. 

Laagris oli kokku 35 last. Laager 
toimus looduskaunil Vainupeal, kus 
rand oli 50 m kaugusel. Laagri teema 
oli “Kadunud ja leitud”. Iga päev algas 
hommikuvirgutuse ja -palvega. Päeva 
jooksul olid piiblitunnid, mängud, 
laulsime palju laule ja õppisime 
piiblisalme. Lapsed olid väga tublid 
piiblisalme õppima. Iga päeva õhtul 
tuli külla onu Paulus (nukk) ja küsis 


Fotod: Kristina Lepik 


Kaks last andsid laagris oma 
elu Jumalale ja usun, et paljude 
südametesse sai külvatud hea 
seeme, mis omal ajal kannab vilja. 
Kandke neid lapsi palvetes, et Jumal 
hoiaks nende peresid, päästaks ja 
vabastaks kõigest, mis seob. Tänu 
Jumalale iga hea anni eest! - 


Vahvad päevad lastele Pärnus 


KÜLLI KUUSEMAA 


Pärnu Agape koguduse lastetöö 
aasta üheks tippsündmuseks on 
juba palju aastaid laste suvekool — 
vahvad päevad lastele. Teisipäevast 
reedeni kell 11-13 koguneb umbes 
40 last, et kuulata head sõnumit 
Jumalast, laulda, mängida, meister- 
dada. 

Nii ka sel aastal. 7.—10. juulil 
toimus taas Agape Laste Suvekool, 
kus osales kokku 70 last ja teemaks 
oli “Parim sõber”. Rääkisime Ju- 
mala sõpradest Aadamast, Joonast, 
Jeesuse jüngritest, Paulusest. Rääki- 
sime sellest, kuidas ise olla teistele 
parimaks sõbraks. Kui suvekool on 
eelkõige lastele vanuses 4-11 aastat, 
siis koos lapsevanemaga said osa- 
leda ka väiksemad. Kõigi laste ni- 
med said kinnitatud “palvepuu” 
peale, mis on igal pühapäeval kiri- 
kusaalis ja nii on kõik nad jätkuvalt 
meie eestpalves. 

Igal päeval said lapsed ka laulda, 
pilte värvida, meisterdada ja osale- 
da erinevates tegelustes. Valida sai 
lindikava, näidendi õppimise, õue- 
mängude ja pildi värvimise vahel. 
Iga päeva lõpul sai õpitut ka teistele 
näidata. Tore oli vaadata, kuidas 
väiksele lapsele julgustuseks oli ka 
isa lindikavas kaasa tegemas. Süda- 
messe läksid sügava sisuga ja õpet- 
likud lühinäidendid, mis lapsed olid 
väga kiiresti selgeks saanud. Hea 
oli näha, et endiselt armastatakse 


meile juba vanast ajast tuntud 
õuemänge. Värvitud piltidest saime 
suure näituse kirikusse üles panna. 

Laste suvekool lõppes rõõmsa 
üllatusega, sest meile tulid külla 
kaks vahvat poni oma peremehe ja 
perenaisega ning pärast kannatli- 
kult järjekorras ootamist oli igal 
lapsel võimalus proovida ka ise poni 
seljas sõitmist. 

Lisaks välisele rõõmule ei pidanud 
keegi ära minema kurva südamega, 
sest kõigil oli võimalik viia Juma- 
la ette oma 
palvesoovid, 
mille väliseks 
märgiks olid 
värvilised 
pärlid: 
sinine pärl 


es, AS Meran 


— eestpalvesoov, valge pärl — Jeesus, 
ela minu südames! 

Suvekooli läbiviimisel oli palju 
vabatahtlikke abilisi — nii noori kui 
täiskasvanuid ja üks grupp lausa 
üle mere Ameerikast Tulsast, meie 
Asbury sõpruskogudusest. Tore oli 
näha, kuidas erinev keel ei ole 
takistuseks, kui südames on armas- 
tus Jumala ja laste vastu. Tunda oli 
erilist rahu ja armastuse vaimu — 
aitäh kõigile abilistele, kes kandsid 
seda Jumala armastust lasteni. [JJ 

Fotod: Pärnu kogudus 


TUNNISTUS 


Ilmutus ehk Kummardus 
Kõigeväelisele Loojale 


MATRI JOOSUA HOLLMAN 


Kui ma selle aasta esmaspäeva, 20. juuli õhtul 
tahtsin magama minna, kuulsin äkitselt selgelt 
oma kõrvus koputust. “Kop-kopp”. Püha Vaim 
mu sees andis märku, et koputaja pole tavaline 
inimene, vaid Jumal koputab mu südameuksele. 
Vastasin siis Jumalale: “Jaa, siin ma olen, Issand, 
Sinu käsutuses. Kui Sa mulle midagi ilmutada 
tahad, ilmuta mulle seda unes.” 


Keerasin end teki alla kerra ja 
proovisin magama jääda. “Ei, “ vas- 
tas Jumal, “sa pead ärkvel 
püsima ja vaatama seda, mis Mul 
sulle näidata on.” Siis ma nägin 
lumivalget ust ja valget ruumi, 
millel polnud piire. Seal Issand 
ilmutas mulle Tema peret ja neid, 
keda mina olin juba päästmisele 
juhatanud. Issand ütles mulle, et 
see on ooteruum, kuhu tulevad 
taevasse saamist ootama minu poolt 
Jeesuse juurde juhatatud inimesed. 
Ta näitas mulle, et see ruum 
on lõpmatu, nii et ma pean siin maa 
peal kogu jõust rügama kuis jaksan, 
et seda võimalikult täis saada. 

Siis seletas Issand mulle, kuivõrd 
oluline on iga päev regulaarselt 
Piiblit lugeda. Ta ütles mulle, et Piibli 
lugemine on nagu igal hommikul 
ja õhtul enda ülekastmine Piibli 
salmidega, nagu pesemine. Sul on 
vaja, et sa puhtana Issandas säilik- 
sid. Seega pead sa lugema Piiblit 
— nagu sa pead end pesema, et 
oleksid puhas. 

“Saan aru. Kas Sa, palun, tuletak- 
sid seda mulle hommikul meelde, et 
ma öö jooksul ei unustaks?” palusin 
mina. Issand rääkis mulle: “Mine 
teise tuppa, võta paber ja pliiats ja 
kirjuta see jutt, mis Ma sulle räägin, 

üles!” Siis ma läksingi kõrvaltuppa 
ja — etskae, etskae! — seal olidki 
pliiats ja paber mind ootamas. Nüüd 
pidin ma vaatama, kuidas mu käsi 
pliiatsile järele jõuaks, sest Jumal 
kirjutas seda teksti, kasutades 
minu kätt. Selle tunnistuseks on 
see, et ruumis oli väga pime, aga 
ometi kirjutasin ma väga kiiresti ja 
korraliku käekirjaga. 

Issand rääkis mulle veel, et raha 
on inimese suurim vaenlane. Ta 
ütles mulle: “Ära kunagi hakka raha 
ihaldama ja Ma annan Sulle kõike 
muud ülikülluslikult.” Nii et, vennad 
ja õed, heitke oma koorem Issanda 
peale ja pidage meeles, et Issand 
ei ole teile andnud iialgi nii rasket 
ülesannet, millest teil jõud üle ei 
käiks. Ja pidage ka meeles Luuka 
18:25, mis ütleb, et hõlpsam on 
kaamelil minna läbi nõelasilma kui 
rikkal Jumala riiki. 

Veel ilmutas Issand mulle, et 
inimestes on palju vihkamist üks- 
teise vastu ja sisemist viha, ka 
kristlaste hulgas. Ta lausus mulle: 
“Näita üles armastust, ära muutu 
nendesuguseks!” Ärge olge siis ene- 
ses kibestunud ja vihased, vaid olge 
nagu Jeesus, kes alistus täiesti oma 
Isa tahtele. Jumal ütles mulle julgus- 
tavalt: “Saatanal ei ole meie üle 


mingit võimu!!!” Aamen. 

Siis ma nägin oma kitarri keeli 
võnkumas ja helisemas Issandale. 
Jumal ütles: “Laske pillidel heliseda 
Issandale, sest Talle on meelepärane 
kiitus, mitte nurisemine!” Meie 
elustiil peaks olema ülistus. Ka 
meie kirikule kuluks vahelduseks 
ära ülistusmuusika. Mitte tavaline 
laul, kus kõik kuidagi omaette 
jorisevad, vaid ülistus, kus inimesed 
reaalselt Issandat kiidavad Tema 
imelise headuse eest ja on Temaga 
otsekontaktis. 

Veel kõneles Issand: “Ärge laske 
teistel endid eksitada, et eijuhtuks, et 
nende pimedus kataks teie valguse, 
vaid võitke teie oma valgusega nad 
Võitule! Maal on surm, aga õiged 
jäävad püsima ja nad pärjatakse 
Eluga.” Tooksin järjekordse paral- 
leeli Piibliga, täpsemalt Matteuse 22. 
peatüki esimese looga, kus räägitak- 
se pulmapeost ja külalistest: mõiste- 
takse, et pulmad on küll valmis, aga 
kutsutud ei ole seda väärt. Nõnda 
läkitatakse sulased teelahkmetele, 
et kutsuda kõiki, keda nad leiavad. 
Lugulõpeb sellega, etkuningas pärib 
külaliselt, kuidas ta siia on tulnud 
ilma pulmariieteta. Mees ei saa 
sõna suust ja nii laseb kuningas ta 
visata välja pimedusse. Lugu lõpeb 
salmiga: “Sest paljud on kutsutud, 
aga vähesed valitud” (Mt 22:14). 

Issand jätkas oma kõnelust 
minuga ja ütles: “Olge innukad ini- 
mestele kuulutama, sest Tema 
soov on neid kõiki Elupuu all 
paradiisis näha. Ärge kartke, vaid 
olge sütitatud Minus, Issandas, teie 
Jumalas, kandke oma risti, leeki ja 
kiituslaulu üle maa.“ 

»Paljudele on valgust näidatud, 
aga nad kas ei ole mõistnud, ei ole 


tahtnud näha või on liialt kartnud. 
Jumalakartus on õigete asi. Elage 
õnnelikult Issandaga oma elu roh- 
ketes, õnnistatud päevades ja ärge 
raisake oma väheseid elupäevi Siin 
maa peal liiderdamisele ja teistele 
maailma pattudele. Sest ei ole 
ühtki paremat sõltuvust - ei raha, 
ei hooramine, ei hasartmängud 
ega pilves või purjakil vedelemine 
- kui sõltuvus Jumalast, meie kõigi 
armastavast Isast. Temaga koos 
käimine on parim, mis eales kellel- 
gi juhtuda võib. Temas saame olla 
kindlad. Issandas, Jeesuses Kristu- 
ses ei tule surm meile, koguduse- 
inimestele, kui õnnetus või piin. 
Oh ei, surm tuleb meile Jumalas 
kui ülim peavõit, kui ülim austus 
Tema kätetööle! Oh, Sind me, 
Issand, kiidame! Sinu heldust ja 
lõppematut armastust ülistavad kõik 
põlved. Tõuse oma aus, uhkuses ja 
säras kõrgele, Issand. Sind, ainult 
Sind, me Kõigeväeline Jumal, me 
kiidame! Aamen.” 

Tahtsin pliiatsit käest panna, 


EMR XI Suvekonverents 


“Järgi mind!” 
EGLE HOLLMAN 


6.-9. augustini toimus Aa-rannas suvekonverentsi 


raames ka lastetöö programm. 


Programmist võttis osa üle 40 lapse. Kui laste 
muusikaline osa oli üheskoos, siis piiblitundidesse 
jagunesid lapsed nii, et eraldi olid koolieelikud ja 
kooliealised. Tundides õppisime, kuidas tulla toime 
tormiga merel ning kuidas Jeesus kutsus jüngreid. 
Samuti vaatasime röntgeniga kala kõhus istuvat Joonat 
ning saime teada, et tänu julgele Hananiasele, sai 
alguse Pauluse töö. Koos sai ka meisterdada, mängida 
ning maastikumängul oma oskused proovile panna. 


kuid Issand ütles mulle: “Mul on 
sulle veel palju öelda, mida sa pead 
kogudusele edasi ütlema.” Keerasin 
lehe teise poole ja jätkasin suure 
innu ja rõõmuga. 

Ta rääkis: “Issanda järgimine ei 
sõltu pikkusest ega suurusest. See 
sõltub sinu südame valmisolekust. 
Tõesti, Ma ütlen teile, pisike on 
valguseks suurele ja lõpuks on nad 
mõlemad riietatud Issanda valgesse 
rõivasse. Ei loe su päritolu, Issand 
tahab sind. Ta tahab sinuga lähe- 
daseks saada, sind hoida, armas- 
tada, emmata ja vajadusel noomida. 
Issand, meie Jumal, ei ole öelnud, 
et tee Taevasse saab olema vaba 
kiusatustest ja takistustest, igasugus- 
test maailma lõksudest ning ahvat- 
lustest. Kuid Ta on meile lubanud, 
et see saabumine sinna Taevasesse 
koju, mille Issand, taeva ja maa 
Jumal meile on valmistanud, on kogu 
seda vaeva väärt ja veel enamgi... 

Issand tahab teid õnnistada. Te 
peate lihtsalt oma südameukse 
avama ja Ta sisse laskma. Ta ootab 


õnnistamine. 


sind seal ukse taga, valmis iga hetk 
ukse avanedes sisse tormama ja 
sind embama. Issand armastab sind 
ülirohkesti!“ Kõrgemaks kui mäed, 
sügavamaks kui orud ja süvikud, 
laiemaks kui mered hindab Jumal 
oma armastust meie vastu. Selle- 
pärast ohverdaski Ta meie heaks 
oma ainusündinud Poja — et meie 
patud saaksid lunastatud. Selle- 
pärast ongi Tal nii valus vaadata, 
kui me pattu teeme, patus elame 
ja maailma kummardame. Selle 
eest tuleb maksta igavest hinda. 
Olgu siinkohal valgustuseks meile 
kirjakoht Matteuse 9:48: “... kus 
nende uss ei sure ja tuli ei kustu”. 
Jeesus, meie Päästja, nutab iga oma 
lapse pärast, kes on tulejärve visatud 
ja piinleb seal, kus tuli ei kustu. 
Pöördugem oma pattudest, et Issand 
võiks armuline olla! Tema päästab 
ja õnnistab õiget ning karistab 
üleannetut. 

Issand ütles veel: “Eluveest ei saa 
kunagi küllalt.“ Tema olgu kiidetud 
igavesest ajast igavesti! Aamen. | 


Fotod: Mihkel Ojaots 


Viimasel päeval mängiti jäljekütte: astuti ühiselt 
Jeesuse jälgedes, välditi valesid ahvatlevaid jälgi, 
räägiti mõjutustest meie eludes ning millest oleks 
targem hoiduda. Programmi lõpus ei puudunud 
ka nukunäidend, üllatused, diplomid ja muidugi 


Erilised tänud: Külli Kuusemaa, Ele Paju, Jana Eskor, 
Kristina Lepik, Veronika Lepik, Jane Soosaar, Riine 
Tiirik, Merlin Raev! 

Aitäh vahvatele osalejatele, järgmisel aastal jälle! = 

